దినేష్ మక్వానా

దినేష్‌భాయ్ కోదర్‌భాయ్ మక్వానా  (జననం 1969) భారతదేశానికి చెందిన రాజకీయ నాయకుడు. ఆయన అహ్మదాబాద్ డిప్యూటీ మేయర్‌గా పని చేసి, 2024లో జరిగిన లోక్‌సభ ఎన్నికలలో అహ్మదాబాదు పశ్చిమ లోక్‌సభ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు.
జననం, విద్యాభాస్యం 
దినేష్ మక్వానా 1969 డిసెంబరు 16న గుజరాత్ రాష్ట్రంలోని అహ్మదాబాద్‌లో కోదర్‌భాయ్ ధులాభాయ్ మక్వానా, మణిబెన్ దంపతులకు జన్మించాడు. ఆయన 1994లో అహ్మదాబాద్‌లోని మోతీలాల్ నెహ్రూ లా కాలేజీ నుండి న్యాయశాస్త్రంలో పట్టభద్రుడయ్యాడు. 
రాజకీయ జీవితం
దినేష్ మక్వానా భారతీయ జనతా పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి అహ్మదాబాద్ మున్సిపల్ కార్పొరేషన్ కు 5 సార్లు కౌన్సిలర్‌గా ఎన్నికై 
2018 నుండి 2023 వరకు డిప్యూటీ మేయర్‌గా పని చేసి, 2024లో జరిగిన లోక్‌సభ ఎన్నికలలో అహ్మదాబాదు పశ్చిమ నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి భరత్ మక్వానాపై 2,86,437 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఈ ఎన్నికలలో దినేష్ మక్వానాకు 6,11,704 ఓట్లు, కాంగ్రెస్‌ అభ్యర్థికి భరత్ మక్వానా 3,25,267 ఓట్లు, బీఎస్పీ అభ్యర్థి అనిల్ కుమార్ వాఘేలా 9,600 ఓట్లతో మూడో స్థానంలో నిలిచాడు.  

మూలాలు  

వర్గం:18వ లోక్‌సభ సభ్యులు
వర్గం:గుజరాత్ నుండి ఎన్నికైన లోక్‌సభ సభ్యులు
వర్గం:గుజరాత్ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు